**Povjerenstvo za provedbu**

**Javnog natječaja za prijam u službu**

**savjetnika za javnu nabavu i EU fondove**

KLASA: 112-02/19-01/06

URBROJ: 2140/01-11-19-4

Krapina, 24. svibnja 2019.

**OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**

JAVNI NATJEČAJ ZA PRIJAM U SLUŽBU SAVJETNIKA

ZA JAVNU NABAVU I EU FONDOVE

1. **OPIS POSLOVA SAVJETNIKA ZA JAVNU NABAVU I EU FONDOVE U UPRAVNOM ODJELU ZA JAVNU NABAVU I EU FONDOVE**

* organizira i provodi postupke javne i jednostavne nabave roba, usluga i radova, izrađuje dokumentaciju o nabavi, izrađuje prijedloge ugovora i sastavlja podneske u postupcima javne nabave, koncesija i javno privatnog partnerstva
* surađuje s ovlaštenim predstavnicima ponuditelja roba, usluga i radova
* priprema, provodi i izvještava o provođenju projekata financiranih iz EU i ostalih međunarodnih i nacionalnih fondova te vezano za isto, surađuje s regionalnim koordinatorom, jedinicama lokalne samouprave, pravnim osobama kojih je županija osnivač ili vlasnik i ostalim upravnim odjelima
* prati natječaje i pozive za prijavu projekata za financiranje iz EU i ostalih međunarodnih i nacionalnih fondova te obavještava zainteresirane dionike o istima
* vodi evidenciju o projektima financiranim iz EU i ostalih međunarodnih i nacionalnih fondova, a koje priprema, provodi i o kojima je u obvezi izvještavati Krapinsko-zagorska županija kao prijavitelj ili u kojima se pojavljuje u statusu projektnog partnera
* obavlja ostale poslove po nalogu pročelnice Upravnog odjela

**2. PODACI O PLAĆI:**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) plaću radnog mjesta savjetnika za javnu nabavu i EU fondove čini umnožak koeficijenta za obračun plaće 4,70 utvrđen člankom 2. Odluke o koeficijentima za obračun plaće službenika i namještenika u upravnim tijelima Krapinsko – zagorske županije („Službeni glasnik“ broj 26/13., 2/15.,17/15. i 38/17.) i osnovice za obračun plaće koja sukladno Odluci o osnovici za obračun plaće službenika i namještenika u upravnim tijelima Krapinsko-zagorske županije („Službeni glasnik Krapinsko-zagorske županije, broj 3/19.) iznosi 2.046,75 kuna bruto, uvećan za 0,5% za svaku navršenu godinu radnog staža.

**3. NAČIN I PODRUČJA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI:**

**Prethodna provjera znanja i sposobnosti obuhvaća:**

* pisano testiranje
* provjeru praktičnog rada (provjeru znanja rada na osobnom računalu)
* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom pisanom testiranju i provjeri praktičnog rada.

**Pravni i drugi izvori za pripremanje kandidata za prethodnu provjeru:**

* Zakon o lokalnoj i područnoj (regionalnoj) samoupravi ("Narodne novine" broj 33/01., 60/01.,109/07., 125/08., 36/09.,150/11.,144/12.,19/13., 137/15. i 123/17.),
* Zakon o javnoj nabavi („Narodne novine“, broj 120/16.),
* Pravilnik o dokumentaciji o nabavi te ponudi u postupcima javne nabave („Narodne novine“, broj 65/17.),
* Pravilnik o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17.),
* Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. - 2020. („Narodne novine“, broj 92/14.),
* Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" („Narodne novine“, broj 107/14., 23/15., 129/15., 15/17., 18/17. - ispravak)
* Odluka o obvezi provedbe prethodne (ex-ante) kontrole javnih nabava u okviru projekata koji se namjeravaju sufinancirati i sufinanciraju iz europskih strukturnih i investicijskih fondova u financijskom razdoblju 2014. – 2020 („Narodne novine“, broj 87/18.)
* Zakon o gradnji („Narodne novine“, broj [153/13](https://www.zakon.hr/cms.htm?id=17765)., [20/17](https://www.zakon.hr/cms.htm?id=17767). i [39/19](https://www.zakon.hr/cms.htm?id=39339).)
* Zakon o prostornom uređenju („Narodne novine“, broj [153/13](https://www.zakon.hr/cms.htm?id=18545)., [65/17](https://www.zakon.hr/cms.htm?id=18547)., [114/18](https://www.zakon.hr/cms.htm?id=35875). i [39/19](https://www.zakon.hr/cms.htm?id=39341).)

Napomena: pravni izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih propisa, a koje će biti na snazi u vrijeme održavanja pisanog testiranja.

**Način obavljanja prethodne provjere znanja i sposobnosti kandidata:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Javnog natječaja za prijam u službu savjetnika za javnu nabavu i EU fondove (dalje u tekstu: Natječaj).

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljeno 10 pitanja za provjeru znanja iz odredbi:

* Zakona o lokalnoj i područnoj (regionalnoj) samoupravi – 1 pitanje
* Zakona o javnoj nabavi – 2 pitanja
* Pravilnika o dokumentaciji o nabavi te ponudi u postupcima javne nabave – 1 pitanje
* Pravilnika o planu nabave, registru ugovora, prethodnom savjetovanju i analizi tržišta u javnoj nabavi – 1 pitanje
* Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. - 2020. – 1 pitanje
* Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" – 1 pitanje
* Odluke o obvezi provedbe prethodne (*ex-ante*) kontrole javnih nabava u okviru projekata koji se namjeravaju sufinancirati i sufinanciraju iz europskih strukturnih i investicijskih fondova u financijskom razdoblju 2014. – 2020 – 1 pitanje
* Zakona o gradnji – 1 pitanje
* Zakona o prostornom uređenju – 1 pitanje.

Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Pisano testiranje traje maksimalno 30 minuta.

Nakon pisanog testiranja kandidati će pristupiti provjeri znanja rada na osobnom računalu. Provjera traje maksimalno 30 minuta, a sastoji se u praktičnoj provjeri poznavanja MS Word programa i WEB i e-mail servisa. Provjera se izvodi na osobnom računalu. Za provjeru kandidat može dobiti od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada.

Povjerenstvo za provedbu Javnog natječaja za prijam u službu savjetnika za javnu nabavu i EU fondove (dalje u tekstu: Povjerenstvo) kroz intervju s kandidatima utvrđuje u kojoj je mjeri kandidat snalažljiv, komunikativan, kreativan, analitičan i motiviran za rad u Krapinsko-zagorskoj županiji. Rezultati intervjua boduju se s od 1 do 10 bodova.

Nakon prethodne provjere znanja i sposobnosti kandidata, Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata Povjerenstvo dostavlja pročelnici Upravnog odjela. Pročelnica donosi rješenje o prijmu u službu savjetnika za javnu nabavu i EU fondove koje se dostavlja svim kandidatima prijavljenim na Natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Kandidat koji nije zadovoljan rješenjem o prijmu u službu može izjaviti žalbu županu Krapinsko – zagorske županije u roku od 15 dana od dana dostave Rješenja o prijmu.

Riječi i pojmovi koji imaju rodno značenje, korišteni su u ovome tekstu, odnose se jednako na muški i ženski rod, bez obzira na to jesu li korišteni u muškom ili ženskom rodu.

POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE ZNANJA I SPOSOBNOSTI NA SLUŽBENOJ MREŽNOJ STRANICI KRAPINSKO-ZAGORSKE ŽUPANIJE <http://www.kzz.hr/natjecaji> I NA OGLASNOJ PLOČI KRAPINSKO-ZAGORSKE ŽUPANIJE.

**PREDSJEDNICA POVJERENSTVA**

Petra Vrančić Lež